Agrippa d'Aubigné

Théodore Agrippa, kavaliro d'Aubigné (n. la 8-an de februaro 1552 en la kastelo de Saint-Maury apud Pons, Saintonge, hodiaŭ en la departemento Charente-Maritime - m. la 9-an de majo 1630 en Jussy apud Ĝenevo), estis franca nobelo kaj protestanta militisto. Kun sia epopeo Les Tragiques ("La Tragedioj"), kiu rakontas pri la persekutado de la hugenotoj en Francio, li certe estis la plej elokventa franca aŭtoro de sia epoko, la frua Baroko.

Li estis fervora adepto de Kalvinismo kaj proksima kolego de Henriko de Bourbon, tamen, post kiam ĉi-lasta konvertiĝis al katolikismo, li akuzis lin pri ŝtatperfido kontraŭ la Protestanta Eklezio. 

La angla poeto Keith Bosley nomis lin "la epopeisto de la protestanta afero" dum la Francaj Religiaj Militoj . Kvankam, kiel Bozley rimarkigis, li estis forgesita post sia morto, ĝis li estis retrovita de reprezentantoj de la Romantikismo.

Liaj ĉefaj verkoj estas la poemaro Printempo (eldonita postmorte), Tragikaj Poemoj, la romano La Aventuroj de Barono de Fenest (1617-1630), la historia traktaĵo Ĝenerala Historio (1616 aŭ 1618-1630), kaj la memuaroj Vivo Rakontita al siaj Infanoj (1629). Kelkaj akademiuloj komparas la grandecon de la poeto Agrippa d'Aubigné kun la kontribuo al poezio de Shakespeare kaj Milton. Précis de littérature francaise du XVII siècle. Sous la direction de Jean Mesnard. P., P.U.F., 1990. — P. 101—102.

d'Aubigné estis tiu, kiu kreis la koncepton de Ŝtato ene de la Ŝtato (france: L'État dans l'État ). Li uzis la terminon en kritika ŝanĝo direkte al la Romkatolika Eklezio, kie li asertis, ke ĝi kreis ŝtaton ene de la ŝtato. 

Interalie, la amata sinjorino de Maintenon de Ludoviko la 14-a estis la nepino de d'Aubigné.

 Verkaro 

 Histoire universelle (1616–1618)
 Les Tragiques (1616)
 Les Aventures du Baron de Faeneste
 Confession catholique du sieur de Sancy
 Sa Vie à Ses Enfants

dekstra|eta|240x240ra|Busto de Théodore Agrippa d'Aubigné en Pons

 Referencoj 

 Eksteraj ligiloj 

 Biografio (en la franca)
 http://www.agrippadaubigne.org/ (en la franca)
 Les Tragiques. (franca Ebook PDFa formato, plano kaj fontoj inspiritaj de 17a jarcentaj eldonoj)

Kategorio:Barokaj verkistoj
Kategorio:Hugenotoj
Kategorio:Francaj protestantoj
Kategorio:Kristanaj poetoj
Kategorio:Homoj de Charente-Maritime
Kategorio:Francaj militistoj
Kategorio:Francaj poetoj
Kategorio:Francaj verkistoj
Kategorio:Kronikistoj